Zhang Yuzhe

Zhang Yuzhe (1902–1986) var en kinesisk astronom som er ansett som grunnlegger av moderne kinesisk astronomi.

Han ble født i Fujian-provinsen i Sørøst-Kina.  

I 1919 begynte Yuzhe ved Tsinghua University og ble uteksaminert derfra i 1923. Samme år reiste han til USA, og begynte ved Universitetet i Chicago der han tok en M.Sc. og senere en doktorgrad (PhD) i 1929. Samme år vendte han tilbake til Kina og begynte på sitt store prosjekt: å bringe kunnskap om moderne astronomi til det kinesiske folket. Han fikk en undervisningsstilling ved National Central University. Fra 1941 til 1950 satt han som leder av forskningsinstituttet for astronomi ved National Central University. Fra 1946 til 1948 studerte han variable stjerner i USA. Fra 1955 var han medlem av det kinesiske Academy of Sciences. Han viet sin karriere til å observere og beregne banene til mindre planeter og kometer. 

Han opplevde mange utfordringer og historiske begivenheter som vanskeliggjorde forskningen, blant annet andre verdenskrig, den kinesiske borgerkrigen og kulturrevolusjonen. Han klarte likevel å undervise generasjoner av kinesiske astronomer og etablerte forskningsinstitusjoner flere steder i Kina.  

Han var president i the Chinese Astronomical Society i mer enn 40 år og var medlem av Den internasjonae astronomiske union (IAU) fra rundt 1938.  

 Heder 
Asteroiden 2051 Chang er oppkalt etter ham.

 Referanser 

Kategori:Kinesiske astronomer
Kategori:Personer fra Fuzhou